《过瑞安》
宋代·王十朋

我家古乐成，老未识安固。偶把清源麾，首问南塘路。

解维日已清，入境天欲莫。张子自陶山，扁舟惠然顾。

沈君壮年别，相见发垂素。访旧多不存，来观莫知数。

平原二十人，邂逅喜相遇。谓我宜少留，欲敕不腆具。

我驱不敢疾，曲为一宵住。临江有高阁，登览可以赋。

澜同孟子观，目作少陵注。灯火照鱼龙，谈笑惊鸥鹭。

衔杯乡意浓，窃食君恩误。晨起酒未醒，潮来报催渡。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。